ยื่นขอภาษีคืน ภ.ง.ด.90, ภ.ง.ด.91 ทำไมขอคืนภาษี แต่ไม่ได้รับเงิน
1. ตรวจสอบขั้นตอนยื่นขอภาษีคืน เช็คเงินคืนภาษี ผ่านระบบหน้าเว็บไซต์กรมสรรพากร
ระบุปีภาษี ชื่อ นามสกุล ผู้เสียภาษี เลขบัตรประชาชน อย่างถูกต้อง หลังจากนั้นระบบจะทำการตรวจสอบสถานะการคืนเงินภาษี เช็คเงินคืนภาษี สำหรับผู้ที่ยังไม่ได้เงินคืนภาษี และอยากติดตาม คืนเงินภาษี ตรวจสอบว่า เงินภาษีจะโอนมาให้เมื่อไร วันใด และสรรพากรตรวจสอบในขั้นตอนใดแล้ว คุณสามารถทำได้ตามขั้นตอน ดังต่อไปนี้

1.1	เข้าไปที่เว็บไซต์กรมสรรพากร แล้วเข้าไปที่ "สอบถาม/ส่งเอกสารคืนภาษี"

1.2	เลือก My Tax Account

1.3	กรอกเลขประจำตัวผู้เสียภาษี หรือ ผู้ใช้งาน e-filing พร้อมรหัสผ่าน และ Laser ID หลังบัตรประจำตัวประชาชน

1.4	กด "ติดตามสถานะและส่งเอกสาร" โดยหน้านี้จะมีตัวเลือก ยื่นแบบเพิ่มเติม และประวัติการยื่นแบบ (ภ.ง.ด.90/91) 3 ปีภาษี (รวมปีภาษีปัจจุบัน) จะแสดงสถานะการยื่นภาษีเงินได้ ตัวอย่างคืออยู่ในขั้นตอน "พิจารณาคืนภาษี" หากต้องการส่งเอกสารเพิ่มเติม สามารถกด "เลือกเอกสารเพื่อนำส่ง" ด้านล่างจะแสดงรายการเอกสารที่ได้นำส่งกรมสรรพากรแล้ว

2. ติดตาม คืนเงินภาษี ผลการสอบถามข้อมูลยื่นภาษี ปรากฎเอกสารไม่ครบ
สาเหตุหลัก ๆ ที่ผู้ที่ยื่นขอภาษีคืนมาแล้ว แต่ยังไม่ได้รับเงินคืนภาษีส่วนใหญ่เป็นเพราะยื่นเอกสารไม่ครบถ้วน กรอกข้อมูลตกหล่น หรือกดส่งแบบฯ มากกว่า 1 ครั้ง  ต้องทำการยื่นเอกสารใหม่ทันทีภายในเวลาที่กรมสรรพากรกำหนด มิเช่นนั้นจะได้เงินคืนช้ากว่าคนอื่น หรือไม่ได้รับเลย

โดยสามารถยื่นเอกสารเพิ่มผ่านระบบออนไลน์ แนบเอกสารไฟส์ PDF เท่านั้น เพราะถ้าเป็นไฟล์อื่นเจ้าหน้าที่จะไม่สามารถเปิดดูได้ หรืออาจทำการส่งเอกสารสำเนาผ่านแฟกซ์ และไปรษณีย์ ตามที่ผู้ยื่นภาษีสะดวก จำเป็นต้องมีใบนำส่งเอกสาร แสดงรายละเอียดการแนบเอกสารที่ขาด พร้อมระบุเบอร์โทรศัพท์ติดต่อกลับอย่างถูกต้อง
ข้อมูลใบส่งเอกสาร

2.1  ชื่อ-สกุล

2.2  เลขประจำตัวผู้เสียภาษีอากร (กรณีบุคคลธรรมดา ให้ใช้เลขประจำตัวประชาชนที่กรมการปกครองออกให้ หากเป็นกรณีอื่น ๆ นอกจากกรณีบุคคลธรรมดาให้ใช้เลขประจำตัวผู้เสียภาษีอากรที่กรมสรรพากรออกให้)

2.3 เอกสารที่นำส่ง
– ส่ง/ตรวจสอบการส่งเอกสารฯ หรือ
– โทรสารหมายเลข: 0-2660-3100 (อัตโนมัติ) นอกเขตกรุงเทพฯ เสียค่าบริการทางไกลตามราคาของแต่ละหน่วยงานที่ท่านใช้บริการ หรือ
– โทรสารสำนักงานสรรพากรพื้นที่………………….(ตามที่ระบุในใบนำส่ง)
– ไปรษณีย์ หรือไปส่งด้วยตัวเอง

3. เมื่อตรวจสถานะ อยู่โหมด "ผู้คืนภาษีได้รับเงินคืนภาษี" แต่กลับยังไม่ได้รับเงิน
เพื่อติดตาม คืนเงินภาษี ขอรับเช็คฉบับดังกล่าว หรือโอนเงินผ่านระบบพร้อมเพย์ที่ตนเองสมัครไว้ โดยเอกสารที่ใช้ประกอบคำร้องมีดังนี้

3.1 บัตรประจำประชาชน พร้อมสำเนา

3.2 หนังสือมอบอำนาจ กรณีให้ผู้อื่นกระทำการแทน และบัตรประจำตัวประชาชนของผู้มอบอำนาจและผู้รับมอบอำนาจพร้อมสำเนา

4. ติดตาม ยื่นขอภาษีคืน ทั้งรูปแบบพร้อมเพย์และเช็ค
กรมสรรพากรจะกำหนดขั้นตอนการยื่นขอภาษีคืน ด้วยการเช็กก่อนว่าผู้ยื่นภาษีได้มีการผูกระบบพร้อมเพย์ไว้กับธนาคารใด ถ้าหากมีการสมัครพร้อมเพย์ จะทำการยื่นขอภาษีคืนให้ในระยะเวลาไม่เกิน 3 วัน หากไม่มีข้อมูลลงทะเบียนพร้อมเพย์ ระบบจะส่งข้อมูลกลับมาที่สรรพากรอีกครั้ง ซึ่งจะใช้เวลา 30 วัน เมื่อแน่ใจว่าไม่ได้ลงทะเบียนจริงจะทำการส่งเช็คไปที่ที่อยู่ของผู้ยื่นภาษี โดยใช้เวลา 15 วัน เบ็ดเสร็จทั้งสิ้น 45 วันได้รับเงิน
กฎหมายภาษี